Foto: Hina

NEPOZNATI vandal danas je pošarao grob pokojnog predsjednika SDP-a i premijera Ivice Ranača na zagrebačkom groblju Mirogoj, na kojem je, među ostalim, vidljiv natpis "izdajica".



U zagrebačkoj policiji kazali su tek da mogu potvrditi nedjelo koje im je dojavljeno oko 15 sati te da je u tijeku očevid nakon kojega će imati više informacija.



Na crnoj mramornoj ploči Račanova groba na Mirogoju uz natpis "izdajica" vidljivi su i brojevi "11, 2001" te još tri nečitka slova ispisana najvjerojatnije flomasterom.



Na sličan je način, plavim flomasterom, sredinom travnja oskvrnut grob SDP-ovog predsjednika Hrvatskog sabora Borisa Šprema. Na reljefu pokojnikovog lica tada je napisao "izdajica Hrvata", a na nadgrobnoj ploči "komunist".